OpenLLM-France/wikimedia huggingface dataset:
# Semantic Scholar

Semantic Scholar és un motor de cerca recolzat per un sistema de intel·ligència artificial dedicat a treballar amb publicacions acadèmiques. Desenvolupat a l'Allen Institute for Artificial Intelligence, es va llançar al públic el novembre de 2015.Utilitza avenços recents en el processament del llenguatge natural per proporcionar resums d'articles acadèmics.

## Tecnologia

Semantic Scholar està concebut per proporcionar resums en una sola frase d'articles científics. Un dels seus objectius era abordar el desafiament de llegir nombrosos títols i extensos resums en dispositius mòbils. També busca assegurar que els tres milions d'articles científics publicats anualment arribin als lectors, ja que s'estima que només la meitat d'aquesta literatura es llegeix alguna vegada.
La intel·ligència artificial s'utilitza per captar l'essència d'un article mitjançant una tècnica "abstractiva". i visió artificial per afegir un factor d'anàlisi semàntica als mètodes tradicionals de anàlisi de cites, podent alhora extreure figures, entitats i aspectes rellevants dels articles. En comparació amb Google Acadèmic i PubMed, Semantic Scholar està dissenyat per destacar els articles més importants i influents i identificar les connexions entre ells. A cada article allotjat per Semantic Scholar se li assigna un identificador únic anomenat Semantic Scholar Corpus ID (o S2CID per abreujar).
Al gener de 2018, després d'un projecte de 2017 que va afegir articles i resums de temes biomèdics, el corpus de Semantic Scholar incloïa més de 40 milions d'articles sobre ciències de la computació i biomedicina. Al març de 2018, Doug Raymond, que va desenvolupar les iniciatives de aprenentatge automàtic per a la plataforma Amazon Alexa, va ser contractat per liderar el projecte Semantic Scholar. A l'agost del 2019, la quantitat d'articles inclosos havia augmentat a més de 173 milions després de l'addició dels registres de Microsoft Academic.
El 2020, els usuaris de Semantic Scholar van assolir els set milions al mes.

## Referències

* ↑ Hao, Karen. «An AI helps you summarize the latest in AI» (en anglès), 18-11-2020. [Consulta: 16 febrer 2021].
* ↑ «Allen Institute's Semantic Scholar now searches across 175 million academic papers» (en anglès americà), 23-10-2019. [Consulta: 16 febrer 2021].
* ↑ Bohannon, John «A computer program just ranked the most influential brain scientists of the modern era». Science, 11-11-2016. Arxivat de l'original el 29 d'abril de 2020. DOI: 10.1126/science.aal0371 [Consulta: 12 novembre 2016].
* ↑ «AI2 scales up Semantic Scholar search engine to encompass biomedical research» (en anglès). GeekWire, 17-10-2017 [Consulta: 18 gener 2018].
* ↑ «Tech Moves: Allen Instititue Hires Amazon Alexa Machine Learning Leader; Microsoft Chairman Takes on New Investor Role; and More». GeekWire, 02-05-2018. Arxivat de l'original el 2018-05-10. [Consulta: 9 maig 2018].
* ↑ «AI2 joins forces with Microsoft Research to upgrade search tools for scientific studies», 05-12-2018. Arxivat de l'original el 2019-08-25. [Consulta: 25 agost 2019].

## Vegeu també

* Índex de cites
* Cienciometria
# Litoria brongersmai

Litoria brongersmai és una espècie de granota del gènere Litoria de la família dels hílids originària d'Indonèsia.

## Referències

* ↑ «Amphibian Species of the World 6.2, an Online Reference» (en anglès). Museu Americà d'Història Natural. [Consulta: 11 agost 2024].
* ↑ «Litoria brongersmai» (en anglès). Universitat de Califòrnia a Berkeley - AmphibiaWeb. [Consulta: 11 agost 2024].
# Grant Park (Illinois)

Grant Park és una població dels Estats Units a l'estat d'Illinois. Segons el cens del tenia 1.358 habitants.

## Demografia

Segons el cens del 2000, Grant Park tenia 1.358 habitants, 497 habitatges, i 389 famílies. La densitat de població era de 845,7 habitants/km².
Dels 497 habitatges en un 39,8% hi vivien nens de menys de 18 anys, en un 63,8% hi vivien parelles casades, en un 11,3% dones solteres, i en un 21,7% no eren unitats familiars. En el 17,1% dels habitatges hi vivien persones soles el 8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,73 i el nombre mitjà de persones que vivien en cada família era de 3,09.
Per edats la població es repartia de la següent manera: un 28,4% tenia menys de 18 anys, un 7% entre 18 i 24, un 31,4% entre 25 i 44, un 21,6% de 45 a 60 i un 11,6% 65 anys o més.
L'edat mediana era de 36 anys. Per cada 100 dones de 18 o més anys hi havia 91,2 homes.
La renda mediana per habitatge era de 52.153 $ i la renda mediana per família de 55.250 $. Els homes tenien una renda mediana de 45.694 $ mentre que les dones 22.750 $. La renda per capita de la població era de 22.403 $. Aproximadament el 3,5% de les famílies i el 4,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Grant Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Grant Park». American Fact Finder. Oficina del Cens dels Estats Units, 12-01-2010.
# Leopoldo Savona

Leopoldo Savona (Lenola, 2 de juliol de 1913- Jesi, 19 d'octubre de 2000) fou un guionista i director de cinema italià.

## Biografia

Començà a treballar al món del cinema com a ajudant de director de Giuseppe De Santis del 1949 al 1957, i debutà com a director en solitari el 1955 amb Il principe dalla maschera rossa. Hi van seguir diverses altres produccions cinematogràfiques des dels anys 1950 fins a la meitat dels anys 1970.
Entre les seves pel·lícules més cèlebres podem destacar Uomini e lupi (1956), La guerra continua (1962), I diavoli di Spartivento (1963), Un uomo chiamato Apocalisse Joe (1970) i Le due orfanelle (1976).
Va col·laborar com a assistent tècnic de Pier Paolo Pasolini a la pel·lícula Accattone del 1961 i també a Mamma Roma. A més va treballar com a actor en algunes ocasions amb el pseudònim de Leo Coleman. També va tenir un paper no acreditat a La dolce vita de Federico Fellini del 1960.

## Filmografia parcial
### Director i guionista

* Il principe dalla maschera rossa (1955)
* Uomini e lupi (1956)
* Le notti dei teddy boys (1959)
* I mongoli (1961) amb André de Toth i Riccardo Freda
* La guerra continua (1962)
* La leggenda di Fra Diavolo (1962)
* I diavoli di Spartivento (1963)
* Un uomo chiamato Apocalisse Joe (1970)
* Byleth (1971)
* La morte scende leggera (1972)
* Le due orfanelle (1976)

### Actor

* Il gigante di Metropolis, d'Umberto Scarpelli (1961)
* FBI chiama Istanbul, d'Emimmo Salvi (1964)

## Referències

* ↑ Leopoldo Savona a MyMovies
* ↑ Leopoldo Savona Arxivat 2011-11-13 a Wayback Machine. su Spaghettiwestern.com
* ↑ Roberto Poppi. I registi: dal 1930 ai giorni nostri. Gremese Editore, 2002. ISBN 8884401712.
# Santa Maria de Martorell

Santa Maria de Martorell és una obra del municipi de Martorell (Baix Llobregat) inclosa en l'Inventari del Patrimoni Arquitectònic de Catalunya.

## Descripció

L'edifici actual és construït amb pedra i maó, aprofitant part de les estructures de l'església anterior però sense respectar la construcció original. L'església actual té una entrada frontal i una de lateral; el seu interior és de tres naus, separades per columnes de maó. Solament té capelles laterals al cantó nord.

## Història
### Església antiga

L'església antiga està documentada l'any 1033 quan els testimonis de Mir Geribert juren sobre l'altar de Santa Maria de Martorell, prop del mercat (justa forum Martorell) durant el plet que aquest mantenia amb Guitard, abat del monestir de Sant Cugat, per les propietats del besavi del seu fill Guillem, en Galí, governador de les fronteres.

### Església actual

L'església actual fou construïda entre 1941 i 1944, per substituir l'anterior, obra del segle xvi, destruïda el 1936. El projecte original de l'arquitectura no fou respectat plenament i un bona part de l'edifici resta per acabar. La part baixa del mur nord és on es conserven les restes més nombroses de les edificacions anteriors. L'altar actual fou consagrat el 5 de març de 1944.

## Referències

* 1 2 «Santa Maria de Martorell». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 febrer 2016].
* ↑ Josep Mas, Notes històriques del bisbat de Barcelona, Cartulari de Sant Cugat del Vallés, vol. IV, n. CCCCXLV
* ↑ «Història de Martorell. Edificis: Església de Santa Maria de Martorell». aMartorell. [Consulta: 15 febrer 2016].
# Parc Nacional de Jozani Chwaka Bay

El Parc Nacional de Jozani Chwaka Bay és una parc nacional de Tanzània de 50 km², situat a l'illa de Unguja a l'arxipèlag de Zanzíbar. És l'únic parc nacional de Zanzíbar.
# Ranxera

La ranxera és un tipus de música tradicional mexicana, en què els cantants s'acompanyen amb guitarres, violins, un contrabaix (o més aviat un guitarró mexicà de sis cordes) i acordions. Encara que sovint s'associa amb la música mariatxi que es va originar a Jalisco durant l'època post-revolucionària, la música ranxera té un caràcter més popular i és interpretada per molts grups de música contemporanis coneguts a Mèxic com a norteños o duranguenses.
La música ranxera es va original com a símbol de la nova consciència nacional i del folklore mexicà que va emergir arran de la Revolució Mexicana i en contraposició als estils i gustos europeus de la burgesia i l'aristocràcia de l'època. Els temes de la música ranxera al llarg de la història han estat el patriotisme, l'amor i la naturalesa. Aquest tipus de música es coneix com a "ranxera" atès que es va originar als ranxos del Mèxic rural.
Els ritmes són 3/4, 2/4 o 4/4 (influències del vals popular, la polca i el bolero respectivament). La majoria de les cançons estan escrites en una tonalitat major i contenen una introducció, estrofes i una tornada, així com una secció instrumental. A més dels instrumentes tradicionals, la música ranxera sovint inclou trompetes i trompetess. El patró musical de la música ranxera és a/b/a/b.
Probablement el compositor i cantant més famós de la música ranxera és Vicente Fernández; altres compositors importants són Felipe Valdez i Antonio Aguilar.

## Bibliografia

* Helmut Brenner: Música ranchera. Das mexikanische Äquivalent zur Country and Western Music aus historischer, musikalischer und kommerzieller Sicht (=Musikethnologische Sammelbände 14). Prologo Thomas Stanford. Tutzing: Verlag Hans Schneider, 1996 ISBN 3 7952 0867 X.

## Enllaços externs

* Anàlisi musical de la música ranxera (anglès)
# Litoria chloronota

Litoria chloronota és una espècie de granota de la família dels hílids. És endèmica dels monts Arfak, a la península de Doberai (Indonèsia), on viu a altituds properes a 1.850 msnm. El seu hàbitat natural són els boscos montans. És una espècie en risc mínim, és a dir, no sembla que hi hagi cap amenaça significativa per a la seva supervivència. Tolera els boscos pertorbats i secundaris. El seu nom específic, chloronota, significa ‘dorsiverda’.

## Referències

* ↑ Grup d'Especialistes en Amfibis de la CSE de la UICN. «Litoria chloronota» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2020. DOI: 10.2305/IUCN.UK.2020-3.RLTS.T55714A151804991.en. [Consulta: 27 gener 2024].
# Grafovka

Grafovka - Графовка (rus) - és un poble de l'óblast de Bélgorod, a Rússia. El 2010 tenia 1.611 habitants. Pertany al districte (raion) de Xebékino.

## Referències

* ↑ «Znamenka» (en anglès). GeoNames. Arxivat de l'original el 2022-01-29. [Consulta: 29 gener 2022].
* ↑ «Генеральный план Шебекинского городского округа». Федеральная государственная информационная система территориального планирования (ФГИС ТП). Arxivat de l'original el 2021-05-27. [Consulta: 29 gener 2022].
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 29 gener 2022].
# Serrat de Pujalt

El Serrat de Pujalt és un serrat dels termes municipals de Castellcir i Castellterçol, a la comarca del Moianès. És prop de a la Vall de Marfà, a l'extrem oriental d'aquest enclavament del terme de Castellcir, i a prop de l'extrem nord del terme de Castellterçol. S'estén de nord-oest a sud-est, des de l'extrem sud-oest de la Baga de Pujalt, on hi ha el cim del Sang-i-fetge, al nord de la Solella de la Vinya de la Closella, passa pel Turó de Pujalt, el punt més alt, situat a la meitat del serrat. La seva meitat occidental fa de termenal entre els Castellcir, enclavament de la Vall de Marfà, i Castellterçol.

## Referències

* ↑ El Serrat de Pujalt en el seu entorn, a l'Institut Cartogràfic de Catalunya
* ↑ Garccia-Pey, Enric. Castelcir Recul onomàstic. edició digital 2009. Barcelona: Institut Cartogràfic de Catalunya / Societat d'Onomàstica, setembre 2005, p. 110-111.
# Ranxeria Berry Creek

La ranxeria Berry Creek dels indis maidu Tyme són un poble d'amerindis dels Estats Units de la part nord-est de Califòrnia, al sud de Lassen Peak.
Són una tribu reconeguda federalment de la tribu dels maidus, amb seu a Oroville al comtat de Butte. Llur reserva té una superfície de 65 acres (260.000 metres quadrats), situada en dos llocs geogràficament separats: una (39° 30′ 09″ N, 121° 30′ 16″ O﻿ / ﻿39.50250°N,121.50444°O﻿ / 39.50250; -121.50444) vora Oroville en la comunitat d'Oroville East, i l'altra (39° 37′ 32″ N, 121° 19′ 40″ O﻿ / ﻿39.62556°N,121.32778°O﻿ / 39.62556; -121.32778) al límit oriental de la comunitat de Berry Creek, a una milla del riu Feather. La tribu té 304 membres registrats; 136 dels quals viuen a la reserva.
A la ranxeria Berry Creek hi ha dos parlants de maidu.

## Notables membres de la ranxeria Berry Creek

* Frank Day (1902–1976), artista

## Referències

* ↑ California Indians and Their Reservations. Arxivat 2010-01-10 a Wayback Machine. San Diego State University Library and Information Access. 2009 (retrieved 24 Feb 2009)
* ↑ De Brotherton, Annette. Concow Language. Konkow We'wejbo'sis Project 2007–2011. 21 Aug 2007 (retrieved 24 Feb 2009)

## Enllaços externs

* Konkow Valley Band of Maidu
# Sarotherodon galilaeus

Sarotherodon galilaeus és una espècie de peix de la família dels cíclids i de l'ordre dels perciformes.

## Subespècies

* Sarotherodon galilaeus borkuanus (Pellegrin, 1919)
* Sarotherodon galilaeus boulengeri (Pellegrin, 1903)
* Sarotherodon galilaeus galilaeus (Linnaeus, 1758)
* Sarotherodon galilaeus multifasciatus (Günther, 1903)
* Sarotherodon galilaeus sanagaensis (Thys van den Audenaerde, 1966)

## Referències

* ↑ BioLib (anglès)
# Liñares (A Pobra do Brollón)

San Cosme de Liñares és una parròquia i localitat del municipi gallec d'A Pobra do Brollón, a la província de Lugo. Limita amb les parròquies de Pinel i Abrence al nord, Abrence i Quintá de Lor a l'est, Rozavales i Vilachá al sud, i Sindrán a l'oest.
El 2015 tenia 32 habitants agrupats en 4 entitats de població: Covos, Guariz, Liñares i Santiorxo.
Entre el seu patrimoni destaquen l'església de San Cosme i la capella de Santiorxo. Les festes se celebren en el mes d'agost en honor de la Verge del Roser (Virxe do Rosario).

## Referències

* ↑ Dades de l'Institut Gallec d'Estadística (IGE)
# Gran Orient Espanyol

Gran Orient Espanyol (Gran o Grande Oriente Español, en castellà) és una obediència històrica de lògies maçòniques a Espanya.

## Història

El Gran Orient Espanyol va ser fundat el setembre de 1889 per Miguel Morayta Sagrario, després de fusionar el Gran Orient d'Espanya (GOdE) i el Gran Orient Nacional d'Espanya (GONE). Miguel Morayta fou proclamat com el primer Gran Mestre.
El 1890 el Gran Orient Espanyol comptava amb 120 lògies.
Va tindre lògies a les Filipines, Puerto Rico i Cuba fins al primer terç del s. XX.
Després del triomf del cop militar franquista a la Guerra Civil Espanyola, el Gran Orient Espanyol va passar a l'exili (Mèxic), on van ser rebuts pel president mexicà Lázaro Cárdenas del Río, també francmaçó.
Una vegada restablerta la democràcia a Espanya, el Gran Orient Espanyol es va constituir el 1977 però va retornar sense força, de manera que no va arribar a instaurar-se de nou al seu país d'origen. El 1979 es va inscriure en el registre d'associacions com a Grande Oriente Español Unido (G.O.E.U.) organització maçònica que es va integrar el 1982 en la Gran Lògia Simbòlica Espanyola en el període de Javier Otaola com Sereníssim Gran Mestre. Actualment aquesta organització manté la nomenclatura de GLSE-GOEU en multitud de documents. El 2001 la seua carta patent va ser absorbida per la Gran Lògia d'Espanya.

## Lògies que van pertànyer al Gran Orient Espanyol

* Lògia Alona d'Alacant
* Lògia Constante Alona d'Alacant
* Lògia Vigilància de Múrcia
* Lògia Anyaza de Tenerife

## Grans Mestres

Al llarg de la seua història ha tingut com a Gran Mestre als maçons:
* 1889 - 1901: Miguel Morayta Sagrario.
* 1901 - 1904: Emilio Menéndez Pallarés.
* 1904 - 1906: José Marenco Gualter.
* 1906 - 1917: Miguel Morayta Sagrario.
* Antonio López de Villar (interí).
* José Lescura Borrás (interí).
* 1917 - 1921: Lluís Simarro Lacabra.
* 1921 - 1922: Augusto Barcia Trelles.
* 1922 - 1923: Enrique Gras Morillo.
* 1923 - 1924: José Lescura Borrás.
* 1924 - 1925: José María Rodríguez Rodríguez.
* 1926 - 1929: Demófilo de Buen Lozano.
* 1929 - 1930: Diego Martínez Barrio.
* 1930 - 1934: Diego Martínez Barrio.
* Fermín de Zayas Molina (interí).
* 1935 - 1938: Ángel Rizo Bayona.

## Bibliografia consultada

* Ferrer Benimeli, José Antonio (coordinador): Masonería, Revolución y reacción. ISBN 844047606X

## Notes i referències

* ↑ Los altos grados de la masonería. Galo Sáchez Casado. pág. 427. Ediciones Akal. Madrid 2009. ISBN 978-84-96797-20-8
# Lepismium warmingianum

Lepismium warmingianum és una espècie vegetal del gènere Lepismium de la família de les cactàcies.

## Descripció

Lepismium warmingianum creix de forma epífita i arbustiva amb tiges inicialment verticals, posteriorment penjants, molt ramificades. Els segments de les tiges són prims i de color verd fosc i són triangulars o quadrats o plans. Tenen fins a 30 centímetres de llarg i tenen un diàmetre de 0,7 a 2,5 centímetres. Les vores no són dentades i són de color vermellós. Les arèoles que no estan profundament deprimides són nues.
Les flors són simples i blanques que apareixen al costat tenen forma de campana i estan penjades. Fan d'1 a 2 centímetres de llarg i n'arriben al mateix diàmetre. El seu pericarpel és angular. Els fruits són esfèrics, de color morat fosc a negre, tenen un diàmetre de 5 a 6 mil·límetres.

## Distribució

Lepismium warmingianum es troba al Brasil, entre d'altres a Mato Grosso do Sul, distribuïts a l'est del Paraguai i al nord-est de l'Argentina a altitud de fins a 1100 metres.

## Taxonomia

Lepismium warmingianum va ser descrita per Wilhelm A. Barthlott i publicat a Bradleya; Yearbook of the British Cactus and Succulent Society 5: 99. 1987.

### Etimologia

Lepismium : nom genèric que deriva del grec: "λεπίς" (lepis) = "recipient, escates, apagat" i es refereix a la forma en què en algunes espècies les flors es trenquen a través de l'epidermis.
warmingianum: epítet

### Sinonímia

* Rhipsalis warmingiana K. Schum. (1890) (basiònim)

## Referències

* ↑ Braun, P. J. (2017): Die in Mato Grosso do Sul beheimateten Kakteen. - Kakt. and. Sukk. 68(3): 65-70.
* ↑ Braun, P. J. (2017): Eine kommentierte Artenliste der Cactaceae aus Mato Grosso do Sul: Opuntien, Laubkakteen, Epiphyten. - Kakt. and. Sukk. 68(9): 247-249.
* ↑ «Lepismium warmingianum». Tropicos.org. Missouri Botanical Garden. Arxivat de l'original el 2008-10-28. [Consulta: 1r gener 2020].
* ↑ Flora Brasiliensis. Band 4, Teil 2, 1890, S. 291, Online.
# Serguei Xustikov

Serguei Xustikov (30 de setembre de 1970 - 6 de gener de 2016, Moscou, Rússia) va ser un futbolista i entrenador rus, que jugava de migcampista. Era fill del també futbolista soviètic Viktor Shustikov. Va destacar a les files del Torpedo de Moscou. Després d'una fallida experiència a la lliga espanyola, va retornar al seu país per jugar al FC Moscou, on es va retirar el 2004.
Com a internacional va jugar dos partits amb la selecció de la Comunitat d'Estats Independents, el 1992, en transició entre l'URSS i la Federació russa.
Després de diverses tasques com a assistent a clubs russos com ara el FC Krylia Sovetov Samara, FC Moscou o el CSKA Moscou, va esdevindre en 2014 el primer entrenador del FC Solyaris Moscou.
Va faltar el 6 de gener de 2016 a causa d'un cobriment de cor.
# Partit Progressista (Japó, 1987)

El Partit Progressista (進歩党, Shinpo-tō) fou un partit polític japonés sorgit al voltant de la figura de l'ex-ministre i diputat Seiichi Tagawa després de la dissolució del Nou Club Liberal (NCL). Tagawa fou l'únic president del partit durant l'existència d'aquest.
Fundat l'any 1987 i amb una escassíssima representació política, el Partit Progressista (PP) es va dissoldre l'any 1993 quan Seiichi Tagawa abandonà la política.

## Resultats electorals
### Cambra de Representants

| Eleccions | Vots | % | Escons | +/– | Candidat | Govern |
| 1990 | 281.793 | 0,43 | 1 / 512 | Nou | Seiichi Tagawa | Oposició |

### Cambra de Consellers

| Eleccions | Vots | % | Escons | +/– | Candidat | Govern |
| 1989 | n/a | n/a | 0 / 252 | Nou | n/a | Oposició |
| 1992 | 348.264 | 0,77 | 0 / 252 | = | n/a | Oposició |

## Referències

* ↑ «Former minister Tagawa dies at 91». Kyodo News. The Japan Times, 09-08-2009.
# Race Imboden

Race Alick Reid Imboden (Tampa, 17 d'abril de 1993) és un esportista nord-americà que competeix en esgrima, especialista en la modalitat de floret.
Va participar en dos Jocs Olímpics d'Estiu, obtenint una medalla de bronze a Rio de Janeiro 2016 en la prova per equips (juntament amb Milers Chamley-Watson, Alexander Massialas i Gerek Meinhardt), i el 4t lloc a Londres 2012 també en el torneig per equips.
Va guanyar quatre medalles en el Campionat del món d'esgrima entre els anys 2013 i 2019.
L'agost de 2019, després de guanyar la medalla d'or per equips als Jocs Panamericans de Lima, Race Imboden s'agenollà al pòdium mentre sonava l'himne dels EUA en senyal de protesta pel «racisme, control d'armes i maltracte als immigrants» del govern de Trump.

## Referències

* ↑ «Race Imboden» Arxivat 2012-12-13 a Wayback Machine. en Sports-Reference.com (SR/Olympic Sports) (anglès)
* ↑ «Race Imboden». Base de datos de la FIE (anglès)
* ↑ «Race Imboden gana oro y se arrodilla durante Himno de USA», 11-08-2019. [Consulta: 16 agost 2019].